આ ત્રાસવાદીને દિલ્હીના મહત્વના સ્થળો દિલ્હી એરપોર્ટ, અંસલ પ્લાઝા મોલ, વસંત કુંજ મોલની રેકી કરી આ હુમલા માટે પસંદ કર્યો હતો અને તે સતત અફઘાનમાં પોતાના હેન્ડલર્સ તરફથી નિર્દેશો પ્રાપ્ત કરતો હતો. તેને ભારતીય એજન્ટે લાજપતનગરમાં સુરક્ષીત જગ્યા અપાવી હતી તે પછી ભારતીય એજન્ટને વિસ્ફોટકોની વ્યવસ્થા કરવા જણાવાયુ હતું, ત્યારથી તેના ઘરની બહાર સુરક્ષા એજન્સીઓની વોચ હતી. આઈએસ એ આ મિશનનુ નામ ઈન્ડીયન પ્લાન્ટ રાખ્યુ હતું. અત્રે નોંધનીય છે કે ઈસ્લામી સ્ટેટ ભારતમાં પોતાનો પગ જમાવવા માગે છે. આ માટે અફઘાનના યુવાનોની ભરતી થઈ રહી છે અને તેઓને આત્મઘાતી માનવ બોમ્બ બનાવવાની ટ્રેઈનીંગ પાકિસ્તાનમાં આપવામાં આવી રહી છે. આઈએસ એ ૨૦ અફઘાની યુવકોને તૈયાર કર્યા હતા. તેઓને હથીયાર ચલાવવાથી લઈને બોમ્બ ધડાકાની ટ્રેઈનીંગ આપવામાં આવી હતી.